text: 15-årig handicappet fik kæmpeoverraskelse
  25 januar 2014 kl. 14.01
  15-årige Simon lider af muskelsvind og sidder i kørestol. Han har et stort ønske. Og det blev opfyldt i dag.
  Den 15-årige Simon fra Sønderborg fik sig en glædelig kæmpeoverraskelse i dag.
  Hans højeste ønske er at komme til Solvang i Californien.
  Og i dag fik han det ønske opfyldt!
  Make-A-Wish Ønskefonden kom nemlig forbi og forærede ham rejsen.
  Make-A-Wish Ønskefonden opfylder syge eller handicappede børns ønsker.
  Ønskefonden er baseret på frivilligt arbejde, og midlerne skaffes gennem fundraising, medlemskab og sponsorer.
  